### Beslutning

Godkendt.

### Sagsfremstilling

## Resume og sagens baggrund

I forbindelse med budgetaftalen for 2023-2026 (punkt U39) er der afsat et rådighedsbeløb på i alt 1,0 mio. kr. i 2023 til brug for udskiftning og modernisering af maskiner m.v. i madservice. Der søges om en anlægsbevilling på 1,0 mio. kr. svarende til det samlede rådighedsbeløb i 2023.

## Indstillinger

Direktøren indstiller, at der gives en anlægsbevilling på 1,0 mio. kr. i 2023 til udskiftning og modernisering af maskiner m.v. i madservice finansieret af rådighedsbeløbet.

## Behandling

Ældre- og Sundhedsudvalget, Økonomiudvalget, Kommunalbestyrelsen.

## Sagsfremstilling

Madservice har behov for udskiftning og modernisering af maskiner m.v. Der forventes indkøb af nye ovne, udskiftning af pakkemaskine, nyt It-system til madbestilling, råkostmaskine, forbedringer på køleanlæg samt udskiftning til mere Co2 venligt kølemiddel.

Kommunalbestyrelsen har i forbindelse med budgetaftalen for 2023 pkt. U39 afsat midler til udskiftning og modernisering af maskiner m.v. i Madservice.

## Økonomiske konsekvenser

Der er afsat et rådighedsbeløb på 1,0 mio. kr. til udskiftning og modernisering m.v. af udstyret i Madservice i 2023 og 1,0 mio. kr. i 2024. Det bemærkes, at restrådighedsbeløbet i 2023 herefter udgør 0 kr.

[adresse] bemærkninger er indarbejdet i sagen.

### Sagens forløb

06-03-2023 Ældre- og Sundhedsudvalget
Anbefales.
22-03-2023 Økonomiudvalget
Anbefales.